
        SINOPSI 


         


        Mar i Cel ocupa un espai central dins la trajectòria de Dagoll Dagom. Aquest llibre vol contribuir a la commemoració dels 50 anys de la companyia, al seu comiat definitiu dels escenaris, i als trenta-sis anys de l’estrena de l’obra, amb una nova posada en escena i amb la idea de connectar amb el públic en general, i amb els joves en particular, tal com ho va fer reeixidament al llarg dels anys en què anteriorment va ser representada.  

      

    
  
    
      

         


        DAGOLL DAGOM 


         


        MAR I CEL 


         


        PER XAVIER BRU DE SALA 


         


        BASADA EN L’OBRA D’ÀNGEL GUIMERÀ 


         


        Guia didàctica a càrrec de 


        Laura Espot i Xavier Blanch 

        Dagoll Dagom fou creada el 1974 per Joan Ollé, i s’estrenà amb dos espectacles d’arrel poètica: Yo era un tonto y lo que he visto me ha hecho dos tontos (1974), amb textos de Rafael Albertí, i Nocturn per a acordió (1975), amb textos de Joan Salvat-Papasseit. 


        Els seus primers espectacles amb èxit de públic van ser No hablaré en clase (1977), Antaviana (1978) i Nit de Sant Joan (1981). Aquestes obres consagraren la companyia com una aposta diferent dins el panorama del teatre català. A partir d’aleshores la seva carrera, sota la direcció artística de Joan Lluís Bozzo, Anna Rosa Cisquella i Miquel Periel, ha estat fulgurant. 


        Destaquen els musicals Glups! (1983), El Mikado (1986 i 2005), Mar i cel (1988, 2004, 2014 i 2024), Flor de nit (1992), T’odio, amor meu! (1995), Els Pirates (1997), Boscos endins (2007), Aloma (2008), Cop de Rock (2011), Scaramouche (2016), Maremar (2018) o L’alegria que passa (2023). També han fet sèries de televisió de molt éxit com Oh, Europa! (1993), Oh, Espanya! (1996), La memòria dels cargols (1999), Psico-express (2001) i La sagrada família (2009). 


         


        Xavier Blanch (Roquetes, 1958) i Laura Espot (Barcelona, 1964) són editors, autors i ensenyants, amb una llarga trajectòria professional. 


        Tant des de la posició d’editors com de la d’autors, han publicat nombrosos llibres i recursos per a les diverses etapes de l’educació; obres de caràcter didàctic, llibres divulgatius i, d’una manera especial, llibres de literatura per a infants i joves. 


        Compaginen la tasca editorial i l’autoria amb la docència, unes activitats que tenen, en el seu cas, un espai de trobada i complicitat. 

      

    
  
    
      

         

        MAR I CEL 

      

    
  
    
      

         


        MAR I CEL va ser representada per la companyia Dagoll Dagom al Teatre Victòria de Barcelona, el dia 7 d’octubre de 1988, amb el següent repartiment i equip artístic: 


         

        
          
            	

              JUAN A. VERGEL:

            
            	

              Felip III, Rei d’Espanya, Salam 

            
          

          
            	

              CARME CUESTA:

            
            	

              Margarida d’Àustria, la Reina, Carme, Dona morisca 

            
          

          
            	

              DANIEL RAMOS:

            
            	

              Duc de Lerma, Felip, Soldat 

            
          

          
            	

              MIQUEL PERALTA:

            
            	

              Arquebisbe Ribera, Patriarca d’Antioquia 

            
          

          
            	

              MIQUEL PERIEL:

            
            	

              Don Carles, Virrei de València 

            
          

          
            	

              FULGENCI MESTRES:

            
            	

              Baró de Dènia, l’Holandès, Caporal soldats 

            
          

          
            	

              CARLOS GRAMAJE:

            
            	

              Saïd 

            
          

          
            	

              JOAN CROSAS:

            
            	

              Hassèn 

            
          

          
            	

              ISABEL SORIANO:

            
            	

              Idriss 

            
          

          
            	

              PEP CRUZ:

            
            	

              Joanot 

            
          

          
            	

              ÒSCAR MAS:

            
            	

              Osman, Soldat 

            
          

          
            	

              EUGENI SOLER:

            
            	

              Malek, Soldat 

            
          

          
            	

              XAVIER CALDERER:

            
            	

              El Mut, Pare de Saïd 

            
          

          
            	

              JOAN TORRES:

            
            	

              Abderrahim, Idriss II 

            
          

          
            	

              EMILI AMETLLER:

            
            	

              Mohamed, Soldat 

            
          

          
            	

              ÀNGELS GONYALONS:

            
            	

              Blanca 

            
          

          
            	

              ROSER BATALLA:

            
            	

              Maria, Dona morisca 

            
          

          
            	

              MARIA ROSAS:

            
            	

              Rosa, Dona morisca 

            
          

          
            	

              TERESA DE LA TORRE:

            
            	

              Teresa, Mare de Saïd 

            
          

          
            	

              MUNTSA RIUS:

            
            	

              Montserrat, Saïd nen 

            
          

          
            	

              MIQUEL PERALTA:

            
            	

              Ferran 

            
          

          
            	 
            	 
          

          
            	

              Dramatúrgia i adaptació: 

            
            	

              Joan Lluís Bozzo 


              Xavier Bru de Sala 


              Anna Rosa Cisquella 


              Miquel Periel 

            
          

          
            	

              Promoció i relacions externes: 

            
            	

              Antoni Coll 

            
          

          
            	

              Disseny de so: 

            
            	

              Jordi Bonet 

            
          

          
            	

              Disseny d’il·luminació: 

            
            	

              John Waterhouse 

            
          

          
            	

              Acrobàcia: 

            
            	

              Pere Jordi Español 

            
          

          
            	

              Caracterització: 

            
            	

              Chass Llach 

            
          

          
            	

              Direcció musical: 

            
            	

              Xavier Casademunt 

            
          

          
            	

              Escenografia i vestuari: 

            
            	

              Isidre Prunés 


              Montse Amenós 

            
          

          
            	

              Text: 

            
            	

              Xavier Bru de Sala 

            
          

          
            	

              Música i orquestració: 

            
            	

              Albert Guinovart 

            
          

          
            	

              Coordinació general: 

            
            	

              Anna Rosa Cisquella 

            
          

          
            	

              Direcció: 

            
            	

              Joan Lluís Bozzo 

            
          

        

      

    
  
    
      

         


        L’última producció de MAR I CEL de Dagoll Dagom de l’any 2024 està formada pel següent repartiment i equip artístic: 


         

        
          
            	

              JORDI GARRETA:

            
            	

              Saïd 

            
          

          
            	

              ALÈXIA PASCUAL:

            
            	

              Blanca 

            
          

          
            	

              ABEL GARCÍA:

            
            	

              Joanot 

            
          

          
            	

              ALBERT GRÀCIA:

            
            	

              Hassèn 

            
          

          
            	

              BERTA LUNA:

            
            	

              Idriss 

            
          

          
            	

              XAVI FERNÁNDEZ:

            
            	

              Don Carles 

            
          

          
            	

              ELOI GÓMEZ:

            
            	

              Ferran, Arquebisbe Ribera 

            
          

          
            	

              CLARA RENOM:

            
            	

              Mare de Saïd, Teresa 

            
          

          
            	

              SERGIO ESCRIBANO:

            
            	

              Malek, Soldat 

            
          

          
            	

              CANDELA DÍAZ SANZ:

            
            	

              Maria, Dona morisca 

            
          

          
            	

              ESTEVE ROIG:

            
            	

              Osman, Soldat 

            
          

          
            	

              CISCO CRUZ:

            
            	

              Salam, Baró de Dènia, Soldat 

            
          

          
            	

              ALBERT MORA:

            
            	

              Felip III Rei d’Espanya, Albanès, Soldat 

            
          

          
            	

              ANNA ALBORCH:

            
            	

              Reina Margarida d’Àustria, Carme, Dona morisca 

            
          

          
            	

              BITTOR FERNÁNDEZ:

            
            	

              Felip, Duc de Lerma, Caporal 

            
          

          
            	

              ESTEL APARICIO:

            
            	

              Saïd nen, Montserrat 

            
          

          
            	

              CARME GINER:

            
            	

              Rosa, Dona morisca 

            
          

          
            	

              BIEL LLONGUERAS:

            
            	

              Adberrahïm, Idriss II 

            
          

          
            	

              GUILLEM RIPOLL:

            
            	

              Mut, Pare Saïd 

            
          

          
            	

              GUILLEM FOLE:

            
            	

              Mohamed, Soldat 

            
          

          
            	 
            	 
          

          
            	

              Text: 

            
            	

              Xavier Bru de Sala 

            
          

          
            	

              Música i orquestració: 

            
            	

              Albert Guinovart 

            
          

          
            	

              Dramatúrgia i adaptació: 

            
            	

              Joan Lluís Bozzo, 


              Xavier Bru de Sala, 


              Anna Rosa Cisquella 


              i Miquel Periel 

            
          

          
            	

              Direcció original: 

            
            	

              Joan Lluís Bozzo 

            
          

          
            	

              Direcció Mar i cel 2024: 

            
            	

              Anna Rosa Cisquella 


              i Miquel Periel 

            
          

          
            	

              Direcció musical: 

            
            	

              Joan Vives i Sergi Cuenca 

            
          

          
            	

              Ajudant de direcció: 

            
            	

              David Pintó 

            
          

          
            	

              Disseny d’escenografia i vestuari: 

            
            	

              Montse Amenós 


              i Isidre Prunés 

            
          

          
            	

              Disseny d’il·luminació: 

            
            	

              Albert Faura (AAI) 

            
          

          
            	

              Disseny de so: 

            
            	

              Jordi Ballbé 

            
          

          
            	

              Disseny de caracterització: 

            
            	

              Eva Fernández 

            
          

          
            	

              Acrobàcies: 

            
            	

              Raül Grau 

            
          

          
            	

              Producció executiva: 

            
            	

              Anna Rosa Cisquella 

            
          

          
            	

              Disseny cartell Mar i cel 2024: 

            
            	

              Miquel Llach 

            
          

        

      

    
  
    
      

         


        Mar i cel ocupa un espai central dins la trajectòria de Dagoll Dagom i, sense cap dubte, ha estat l’espectacle de teatre musical que més ressò ha tingut d’entre totes les nostres creacions al llarg dels 50 anys d’existència. 


        Aquest relat de pirates i cristians esdevé una metàfora perfecta del món, on els seus habitants continuen obstinats a lluitar, odiar-se i autodestruir-se per raons que haurien d’haver desaparegut fa temps. Una història que, lamentablement, manté una temàtica inesgotable, massa actual, que ens parla de la confrontació persistent entre cultures i religions. Avui, l’any 2024, més que mai, és necessari que les noves generacions creguin que algun dia serà possible resoldre els conflictes de la humanitat. 


        Són molts els espectadors que, des de la primera versió, se’ns han acostat per dir-nos que Mar i cel ha estat el seu punt d’enamorament del teatre i molts professionals que ens han confessat que s’han dedicat a aquesta feina, en gran part, influïts pel bon record de l’espectacle.  


        Ens sentim molt satisfets i també molt feliços d’acabar la nostra trajectòria havent contribuït a que moltes persones estimin el teatre musical en català. 


         


        DAGOLL DAGOM, maig 2024 

      

    
  
    
      

         

        PRIMER ACTE 

      

    
  
    
      

         

        ESCENA PRIMERA. EL REI 

        «La cort» 


         


        [A Madrid, al gabinet del REI: el DUC DE LERMA; Joan de Ribera, PATRIARCA d’Antioquia i arquebisbe de València, membre del Consell de Sa Majestat; DON CARLES, alt personatge del regne; un NOBLE, representant de la noblesa valenciana;  EL REI i LA REINA.] 


         


        LERMA 


        El Rei ha decidit 


        l’expulsió dels moriscos. 


        Tots fora, 


        tots fora. 


         


        NOBLE 


        No pot ser, Majestat, 


        és una ordre espantosa. 


         


        EL REI 


        Tots fora, 


        tots fora. 


         


        PATRIARCA 


        El Papa recomana 


        mesures redemptores, 


        mà suau, coloms blancs... 


        Però ja sabem que el Papa 


        no sap què són els moros 


        ni el perill que comporten. 


         


        NOBLE 


        Els nobles de València 


        s’oposen a la idea. 


        He vingut en nom d’ells. 


        València és una horta 


        que reguen els moriscos, 


        un jardí, Majestat. 


         


        DON CARLES 


        Els senyors valencians 


        protegiu els moriscos 


        per tal de no perdre 


        els vostres vassalls, 


        que us treballen la terra 


        tot l’any i de franc. 


         


        Els vostres interessos 


        van contra la Corona 


        fins i tot clama el cel! 


        Espanya és cristiana 


        i no volem tenir-hi 


        musulmans infidels! 


         


        LA REINA 


        Però no podeu fer fora 


        dues-centes mil persones; 


        pobra gent, què faran? 


         


        PATRIARCA 


        Altesa, dispenseu-me, 


        però ells no són persones 


        perquè són musulmans. 


         


        EL REI 


        El Rei ha decidit 


        i n’estem parlant massa: 


        tots fora, 


        tots fora. 


         


        LERMA 


        Tenim moltes raons 


        i són una amenaça: 


        tots fora, 


        tots fora. 


         


        Penseu, nobles senyors, 


        que mantenir els moriscos 


        vol dir obrir la porta 


        al gran poder del Turc. 


        Ells són els seus germans 


        de raça i de creença 


        i esperen el moment 


        més bo per atacar. 


        Penseu què va passar 


        al regne de Granada 


        quan els moriscos s’alçaren 


        fa només cinquanta anys. 


         


        DON CARLES 


        Ells sempre han ajudat 


        corsaris i pirates. 


        Sempre els han amagat, 


        sempre els han protegit. 


        Qui són els grans amics 


        que tenen aquests monstres? 


        Els dos-cents mil moriscos 


        que esteu protegint. 


         


        LA REINA 


        Senyors, si persistiu 


        a expulsar els moriscos 


        hi haurà un desert molt pobre 


        on ara hi ha un jardí. 


         


        NOBLE 


        Sentiu, serà un desert. 


        La noblesa arruïnada! 


         


        DON CARLES 


        Tots fora. 


         


        PATRIARCA 


        Tots fora. 


         


        EL REI 


        Purifiquem la sang 


        per la glòria d’Espanya! 


        Tots fora, 


        tots fora. 


        LERMA 


        No s’enduran les cases, 


        ni els ramats ni les terres. 


        Si sabem ser fidels al Rei, 


        tot serà nostre. 


         


        NOBLE 


        Serem fidels, com sempre. 


         


        EL REI 


        (A DON CARLES.) 


         


        Doncs llegiu el decret. 


         


        DON CARLES 


        El rei d’Espanya Felip III i per Sa Majestat, jo, el marquès de Caracena, virrei i lloctinent de la ciutat i del regne de València, a tots els grans prelats, barons, cavallers, justícies, jurats, batlles generals, governadors, ciutadans, veïns i particulars d’aquest Regne, dicto l’ordre que segueix: 


        Després d’haver intentat durant anys la conversió dels moriscos sense cap resultat, davant del perill de danys irreparables que poden venir de dissimular la seva infidelitat, aconsellat per homes sants i doctes i per aplacar Nostre Senyor, he resolt que tots els moriscos siguin trets de València. 


        I perquè es compleixi l’ordre de Sa Majestat: que tots els moriscos, homes, dones i nens, deixin les seves cases amb els béns que puguin portar a sobre i s’embarquin a les galeres preparades per portar-los a Berberia, on seran desembarcats. 


        El Rei garanteix el bon tracte a les persones dels moriscos; però qualsevol d’ells que, passats els tres dies, sigui trobat pels camins, qualsevol el pugui prendre, robar-li el que porta i, si es defensés, matar-lo, sense pena per a ell. Tal és la reial determinada voluntat de Sa Majestat. I perquè sigui coneguda de tothom es farà públic a la ciutat de València el dia onze del mes de setembre, de l’any de Gràcia del 1609. 

      

    
  
    
      

        
        ESCENA SEGONA. 

        PRESENTACIÓ DELS PIRATES 

        «La ilaha il·là làh» 


        

        [Han passat vint anys. El morisc SAÏD —que havia sortit de València amb els expulsats quan encara era un nen—, capità d’un vaixell algerí de cors, ha capturat una nau cristiana i ha fet un ric botí i presoners valuosos. 


        A l’alba, els pirates entonen un càntic fúnebre mentre llancen al mar els cossos dels companys morts, que han vetllat durant la nit.] 


        

        COR 


        La ilaha il·là làh, 


        Wa Mohamed rasulilàh. 


        La ilaha il·là làh. (Bis.) 


        

        IDRISS 


        Aquest cop el botí no té mida. 


        

        JOANOT 


        Però la mort, però la mort 


        s’ha emportat moltes vides. 


        

        HASSÈN 


        Vessarem molta sang cristiana; 


        tot vermell, tot vermell 


        serà el mar que us abraça. 


        

        COR 


        La ilaha il·là làh, 


        Wa Mohamed rasulilàh. 


        La ilaha il·là làh. (Bis.) 


        

        OSMAN 


        Allà dalt heu de viure una festa, 


        un gran ball, un gran ball. 


        I un banquet ple de noies alegres. 


        

        COR 


        La ilaha il·là làh. 


        

        MALEK 


        Durant anys cantarem la proesa 


        dels companys, dels companys 


        que han fet nostra la presa. 


        

        COR 


        La ilaha il·là làh, 


        Wa Mohamed rasulilàh. 


        La ilaha il·là làh. (Bis.) 


        

        SAÏD 


        Que Al·là aculli als seus braços 


        els germans que han perdut 


        la vida lluitant al costat nostre. 


        Ells no tindran part de les 


        riqueses guanyades als cristians, 


        però Al·là els recompensarà 


        eternament. 


        Llanceu-los al mar. 


        

        (Cants de lament.) 


        

        [L’últim cos

